Generacija
Generacija je termin koji ima različita biološka i sociološka ili tehničko-tehnološka značenja. U genetici se ovako označava grupa jedinki istog stepena srodnosti sa nekim bližim ili dalekim zajedničkim pretkom. Tako iza generacije roditelja slijedi prva (djeca), druga (unuci), pa treća (praunuci) itd, do bilo koje n-te generacija njihovog potomstva. To je moguće utvrditi i u bilo kojem obimu rodoslovnih stabala. Međutim, kada je riječ o općoj populaciji većine vrsta, zbog prepokrivanja generacija, takva definicija nailazi na mnoge poteškoće. U izvornom biološkom smislu, sukcesivne generacije su određene generacijskim vremenom, tj. periodom od formiranja individualnog zigota do sazrijevanja prvih fertilnih gameta. Prema drugima, to je period koji prođe od rođenja do prosječne dobi ostvarivanja potomstva date generacije. U svakodnevnoj upotrebi, termin generacija se upotrebljava za sve osobe određenog godišta. Kao socijalna kategorija se primjenjuje za skupine osoba koje su obuhvaćene istim društvenim statusom, u šlolovanju bilo koje oblsti, generacija sportista, umjetnika, inženjera ili profesora, npr. Generacijama se također označavaju novi modeli u procesu usavršavanja idustrijskih proizvoda, od automobilizma do laboratorijske i/ili informatičke opreme i softvera.